CELEX: 62011CN0384
Language: el
Date: 2011-07-19 00:00:00
Title: Υπόθεση C-384/11: Αίτηση για την έκδοση προδικαστικής αποφάσεως, την οποία υπέβαλε το Rechtbank van eerste aanleg te Brussel (Βέλγιο) στις 19 Ιουλίου 2011 — Tate & Lyle Investments Ltd κατά Belgische Staat, έτερος διάδικος: Syral Belgium NV

24.9.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 282/14
            
         Αίτηση για την έκδοση προδικαστικής αποφάσεως, την οποία υπέβαλε το Rechtbank van eerste aanleg te Brussel (Βέλγιο) στις 19 Ιουλίου 2011 — Tate & Lyle Investments Ltd κατά Belgische Staat, έτερος διάδικος: Syral Belgium NV
   (Υπόθεση C-384/11)
   2011/C 282/26
   Γλώσσα διαδικασίας: η ολλανδική
   
      Αιτούν δικαστήριο
   
   Rechtbank van eerste aanleg te Brussel
   
      Διάδικοι στην υπόθεση της κύριας δίκης
   
   
      Ενάγουσα: Tate & Lyle Investments Ltd
   
      Εναγόμενο: Belgische Staat
   
      Έτερος διάδικος: Syral Belgium NV
   
      Προδικαστικό ερώτημα
   
   Εμποδίζει το άρθρο 63 ΣΛΕΕ (πρώην άρθρο 56 ΕΚ) την εφαρμογή ρυθμίσεως κράτους μέλους βάσει της οποίας η διανομή μερίσματος σε εταιρία κάτοικο ημεδαπής έχουσα συμμετοχή μικρότερη του 10 %, αλλά με αξία κτήσεως τουλάχιστον 1,2 εκατομμύρια ευρώ, στο κεφάλαιο άλλης εταιρίας κατοίκου της ημεδαπής υπόκειται σε φόρο στην πηγή με συντελεστή 10 %, όπου όμως ο εν λόγω φόρος στην πηγή καταλογίζεται στον οφειλόμενο στο Βέλγιο φόρο εταιριών και το τυχόν υπόλοιπο δύναται να επιστραφεί και, αν πληρούνται οι σχετικές προϋποθέσεις, δύναται επίσης να αξιωθεί η εφαρμογή ενός φορολογικού συστήματος (συστήματος των «ΟΦΕ») το οποίο επιτρέπει την ακόμη περαιτέρω μείωση της φορολογητέας βάσεως με έκπτωση ορισμένου κόστους συνδεόμενου με τη συμμετοχή, ενώ για εγκατεστημένες σε άλλο κράτος μέλος της Ευρωπαϊκής Ενώσεως εταιρίες που λαμβάνουν τέτοια μερίσματα, ή παροχές που θεωρούνται μέρισμα, από την ίδια συμμετοχή σε εταιρία κάτοικο ημεδαπής ο παρακρατούμενος φόρος στην πηγή («παρακρατούμενος φόρος κινητών αξιών»), με συντελεστή 10 %, είναι τελικός φόρος, ο οποίος δεν μπορεί να επιστραφεί και δεν δύναται να μειωθεί με επίκληση του προαναφερθέντος φορολογικού συστήματος (συστήματος των «ΟΦΕ»);